Kašeľ
Dobrý deň chcem sa opýtať mám kašeľ ale skôr taký vlhky vždy len v noci ma strašne napína.Beriem lieky na tlak pani doktorka mi ich zmenila ale je tomu týždeň a ešte stále kašlem.
Dobrý deň,
ďakujeme za Vašu otázku.
Kašeľ býva nežiadúcim účinkom niektorých liekov, avšak neuvádzate konkrétny názov liekov, ktoré užívate, preto sa neviem s určitosťou vyjadriť, či Vaše problémy môžu súvisieť s danou liečbou.
Kašeľ je obranný mechanizmus organizmu, ktorý najčastejšie sprevádza ochorenia dýchacieho systému. Vlhký kašeľ je produktívny a v dýchacích cestách je prítomný hlien. Ak je hlien príliš hustý, je stažené jeho vykašliavanie. To sa môže prejaviť záchvatom kašľa najmä v polohe ležmo. Kašeľ je jedinou a základnou cestou ako sa hlien dostane von z organizmus, a preto si liečba vyžaduje trpezlivosť. Na liečbu vlhkého kašla je vhodný
Acetylcystein Dr. Max 600
mg, ktorý riedi hlien v dýchacích cestách. Užívanie pre dospelých je 1 tableta denne.
Ak máte ťažkosti so spánkom v dôsledku dráždenia na kašeľ, vo večerných hodinách, prípadne pred spaním môžete užiť sirup s obsahom
islandského lišajníka
, ktorý chráni, zvlhčuje ústnu sliznicu a znižuje reflex kašľa. Je vhodný aj ako pomocný prípravok pri bakteriálnych a vírusových infekciách (napr. nachladnutie, angína), ako aj po chorobách na zmiernenie podráždenia sliznice.
V prípade, že do 7 dní nedôjde k zlepšeniu stavu, prípadne sa príznaky zhoršia, bude potrebné navštíviť lekára.
Prajem pekný zvyšok dňa.
S pozdravom
Mgr. Emma Halás Haluščíková